पाएं अपने शहर की ताज़ा ख़बरें और फ्री ई-पेपरडाउनलोड करें
आशाग्राम कोविड केयर सेंटर से गायब हुई 2 ऑक्सीजन कंसंट्रेटर मशीन में से एक मशीन जब्त हुई है। एसडीएम ने ट्रामा सेंटर में मरीज के साथ आए परिजन के पास से मशीन जब्त की। एसडीएम घनश्याम धनगर ने बताया कोविड केयर सेंटर आशाग्राम से 2 ऑक्सीजन कंसंट्रेटर मशीन गायब होने की सूचना मिली थी। इसकी जांच की गई। लेकिन कुछ पता नहीं चला। ट्रामा सेंटर में 1 व्यक्ति मरीज को लेकर आया था। उनके पास ऑक्सीजन कंसंट्रेटर मशीन देखकर पूछताछ की गई।
उन्होंने बताया वह आशाग्राम में इलाज के दौरान घर लौटते समय 1 मशीन अपने साथ ले गए थे, ताकि जरूरत पड़ने पर मरीज को इसका लाभ मिल सके। एसडीएम ने मरीज की परिस्थिति को देखते हुए परिजनों को चेतावनी देकर आगे से ऐसा नहीं करने की चेतावनी दी है। उन्होंने दूसरे मशीन को ले जाने वाले अज्ञात मरीज व उनके परिजनों से भी अनुरोध किया है वे समय की नजाकत को देखते हुए मशीन जल्द आशाग्राम में वापस करें।
उनका नाम गुप्त रखा जाएगा। कोई कार्रवाई नहीं की जाएगी। अन्यथा मशीन जब्त होने पर उनके खिलाफ आपदा प्रबंधन की विभिन्न धाराओं में कार्रवाई की जाएगी। एसडीएम धनगर ने कोरोना केयर सेंटर में भर्ती सभी मरीजों व उनके अटेंडरों से अनुरोध किया है वे इलाज के दौरान उन्हें उपलब्ध कराए संसाधनों को जाते समय जानबूझकर या अज्ञानता वश ना ले जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn